S-779/2020

Dómur:

Mál þetta, sem var tekið til dóms 5. júní 2020, höfðaði lögreglustjórinn á Suðurnesjum með ákæru 16. mars 2020 á hendur S-kk-þgf Ó-kk-þgf E-kk-þgf, kt. 0000000000, […]

:

,, fyrir eftirtalin hegningarlagabrot, sem hér nánar greinir;

I.

Aðallega fyrir fjársvik en til vara fyrir umboðssvik, fyrir að hafa á tímabilinu frá því 2. ágúst 2019 til og með 19. ágúst 2019 blekkt ótilgreinda starfsmenn Íslandsbanka hf. með því hafa í símtölum komið fram í nafni B, kt. 0000000000, gefið upp kennitölu hans og leyninúmer og með þeim hætti hagnýtt sér ranga hugmynd bankastarfsmanna um hver hann væri og með því fengið ótilgreinda starfsmenn Íslandsbanka hf. til að millifæra samtals kr. 218.000, af bankareikningi B yfir á bankareikning ákærða og þannig haft af B fé og nýtt sér þá aðstöðu sína í eigin þágu, sem hér segir:

Þann 2. ágúst 2019, hlutast til um að ótilgreindir starfsmaður millifærði kr. 50.000, af reikningi B nr.

[…] yfir á eigin reikning nr.

[…] .

Þann 14. ágúst 2019, hlutast til um að ótilgreindir starfsmaður millifærði kr. 65.000, af reikningi B nr.

[…] yfir á eigin reikning nr.

[…] .

Þann [19]. ágúst 2019, hlutast til um að ótilgreindur starfsmaður millifærði kr. 103.000, af reikningi B nr.

[…] yfir á eigin reikning nr.

[…] .

Telst þessi háttsemi ákærða aðallega varða við 248. gr. almennra hegningarlaga nr. 19/1940 en til vara við 249. gr. sömu laga.

II.

Fyrir þjófnað og fjársvik með því að hafa á tímabilinu 13. apríl til og með 15. apríl 2019, með því að hafa stolið dælulykli frá Atlantsolíu, í eigu D, kt. 0000000000, þar sem hann lá á eldhúsbekk undir glugga á [...], og í framhaldi í blekkingarskyni og án heimildar, notað dælulykil D til að greiða fyrir varning samtals að fjárhæð kr. 11.059, í tveimur tilvikum. Með háttsemi sinni blekkti ákærði starfsmenn [...] verslana um heimild til skuldfærslu og fékk í té varninginn auk auk þess sem andvirði hans var skuldfært á greiðslukortareikning [D] sem hér segir:

1. Þann 13. apríl 2019 greitt fyrir eldsneyti fyrir kr. 10.658,.

2. Þann 15. apríl 2019 greitt fyrir eldsneyti fyrir kr. 401,.

Telst háttsemi þessi varða við 1. mgr. 244. gr. og 248. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði krefst vægustu refsingar sem lög leyfa. Þá gerir verjandi kröfu um hæfilega þóknun sér til handa.

Ákærði hefur fyrir dómi skýlaust játað að hafa framið þau brot sem honum eru gefin að sök og var farið með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu eftir að sækjanda og verjanda ákærða hafði verið gefinn kostur á að tjá sig í stuttu máli um lagaatriði máls og ákvörðun viðurlaga.

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þá háttsemi sem honum eru gefin að sök. Ákærði hefur því unnið sér til refsingar og teljast brot hans varða við 244. og 248. gr. almennra hegningarlaga nr. 19/1940.

Ákærði er í máli þessu sakfelldur fyrir fjársvik og þjófnað. Ákærði er fæddur í […] . Ákærði á samkvæmt framlögðu sakavottorði að baki sakaferil sem nær aftur til ársins 1992 og hefur einkum sætt refsingu vegna þjófnaða og umferðarlagabrota. Ákærði var sakfelldur fyrir þjófnaði, eignaspjöll, vörslur fíkniefna, nytjastuld og fyrir að hafa ítrekað ekið bifreið sviptur ökurétti og undir áhrifum á v ana og fíkniefna með dómi 23. október 201

9. Ákærði var dæmdur í 10 mánaða fangelsi auk þess sem ákærði var sviptur

ökurétti ævilangt .

Með dómi 28. nóvember 2019 var ákærði sakfelldur fyrir þjófnaði, hylmingu , vörslur fíkniefna, akstur undir áhrifum ávana og fíkniefna, akstur sviptur

ökurétti og vopnalagabrot og var dæmdur í

5 mánaða fangelsi auk þess sem ákærði var sviptur ökurétti ævilangt . Brot ákærða voru

öll framin fyrir uppkvaðningu fyrrnefnds dóms frá 23. október 2019 og var ákærða því gerður hegningarauki í málinu.

Brot þau sem ákærði hefur verið sakfelldur fyrir í máli þessu voru framin fyrir uppkvaðningu fyrrnefndra dóma frá 23. október og 28. nóvember 2019. Verður ákærða því gerður hegningarauki samkvæmt 78. gr. almennra hegningarlaga nr. 19/1940.

Samkvæmt því sem að framan greinir um sakaferil ákærða og að brotum hans virtum, sbr. 77. og 78. gr. almennra hegningarlaga nr. 19/1940, verður refsing ákærða ákveðin 60 daga fangelsi.

Samkvæmt 1. mgr. 235. gr. laga nr. 88/2008 um meðferð sakamála verður ákærða gert að greiða sakarkostnað málsins, sem er þóknun skipaðs verjanda hans, G-kk-ef S-x-x R-kk-ef lögmanns, sem þykir hæfilega ákveðin 137.640 krónur að meðtöldum virðisaukaskatti.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, S-kk-nf Ó-kk-nf E-kk-nf, sæti fangelsi í 60 daga.

Ákærði greiði þóknun skipaðs verjanda síns, G-kk-nf S-x-x R-kk-ef lögmanns, 137.640 krónur að meðtöldum virðisaukaskatti.

M-kvk-nf H-kvk-nf H-kvk-nf

Samkvæmt 1. mgr. 235. gr. laga nr. 88/2008 um meðferð sakamála verður ákærða gert að greiða sakarkostnað málsins, sem er þóknun skipaðs verjanda hans, G-kk-ef S-x-x R-kk-ef lögmanns, sem þykir hæfilega ákveðin 137.640 krónur að meðtöldum virðisaukaskatti.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, S-kk-nf Ó-kk-nf E-kk-nf, sæti fangelsi í 60 daga.

Ákærði greiði þóknun skipaðs verjanda síns, G-kk-nf S-x-x R-kk-ef lögmanns, 137.640 krónur að meðtöldum virðisaukaskatti.

M-kvk-nf H-kvk-nf H-kvk-nf